  Майя Бывальцева Нырысь-валысь йылпумъянъёсъя «Единая Россия» партилэн праймеризаз Удмуртиын 6,54 процентэз бырйисьёс пыриськизы. Со сярысь вераз элькунысь Кун Кенешлэн тӧроез, партилэн улосвыл ёзэтэзлэн секретарез Владимир Невоструев. «Азьпалан — Вотка ёрос, Юкаменск ёрос, отын 15 процентлэсь трос. Мукетъёсаз ёросъёс 12 процент котырын», — вераз со. 5-тӥ инвожое улосвыл конференциез ортчытон дырез пусъёзы, отын Кун Кенеше быръёнъёсы партилэсь пыриськись кандидатъёсын списокез юнматозы. «Туннэ милям нырысь-валысь программа дасямын ни, лыдэ басьтэмын дебатъёс дыръя кандидатъёсын верам ӵектонъёс. Соос ваньмыз программаын пусъемын луозы», — вераз Невоструев. Солэн кылъёсызъя, праймеризэ пыриськисьёс егитъёсын ужан политикая ӵектонъёссэс трос веразы, соосты программае пыртон понна одно ик эскерозы. Улосвылысь радъясь комитетэ ӝожтӥськонъёс та дырлы вуымтэ. Ортчем кура сётонлы йылпумъянъёс сярысь селектор пыр кенешонын Невоструев Росси кивалтэтлэн тӧроезлы, «Единая Россия» партилэн кивалтӥсезлы Дмитрий Медведевлы вераз. Медведевлэе кылъёсызъя, Россиысь улосвылъёсын, кытын ортчиз прпаймериз, куара сётонэ пыриськемъёс миым сярысь шорлыдын тросгес вал — 9,22 процент. Тегъёс: Политика ВладимирНевоструев Удмуртия ЕдинаяРоссия КунКенеш  